SCN ผุดบ.ย่อย “สแกน เอิร์ธ พาวเวอร์” รุกธุรกิจพลังงานหมุนเวียน
SCN ผุดบ.ย่อย "สแกน เอิร์ธ พาวเวอร์" รุกธุรกิจพลังงานหมุนเวียน
24 ก.ย. 2563

ดร.ฤทธี กิจพิพิธ ประธานเจ้าหน้าที่บริหาร บริษัท สแกน อินเตอร์ จำกัด (มหาชน) หรือ SCN ผู้นำด้านธุรกิจพลังงาน พลังงานหมุนเวียน และยานยนต์ที่ใช้พลังงานทางเลือก เปิดเผย SCN ได้จัดตั้งบริษัทย่อยใหม่ภายใต้ชื่อ บริษัท สแกน เอิร์ธ พาวเวอร์ จำกัด หรือ SEP เพื่อรองรับธุรกิจด้านพลังงานหมุนเวียนโดยเฉพาะ เพื่อเพิ่มศักยภาพในการบริหารจัดการของธุรกิจด้านพลังงานหมุนเวียนเดิมที่มีอยู่
อีกทั้งยังรองรับการขยายและปรับโครงสร้างของกิจการในด้านการผลิตและจำหน่ายไฟฟ้าจากพลังงานหมุนเวียนในอนาคตอีกด้วย เนื่องด้วยในโลกปัจจุบันได้เริ่มตื่นตัวด้านพลังงานสะอาด ซึ่งทำให้แนวโน้มความต้องการพลังงานสะอาดเพิ่มมากขึ้นในอนาคต
ทั้งนี้ บริษัทฯ ในฐานะผู้เชี่ยวชาญด้านพลังงานหมุนเวียน จึงไม่หยุดที่จะเดินหน้าพัฒนาและขยายธุรกิจเพื่อรองรับความต้องการในอนาคตและเป็นผู้นำธุรกิจด้านพลังงานสะอาดอย่างยั่งยืน